שריפה בבית שמש: שני ילדים במצב קשה מאוד (משאיפת עשן) ועוד 17 נפגעים קל וקל עד בינוני, בשריפה שפרצה בבנין קומות ברחוב חזון איש בבית שמש. 11 מבין 19 הנפגעים הם בני משפחה חרדית שדירתה נפגע קשות מהאש.
הנפגעים, כולם משאיפת עשן, פונו כאמור לבתי החולים. מצבם של שנים מהנפגעים – ילדים בני שש ושבע – מוגדר קשה מאוד. עוד צעירה פונתה במצב בינוני, והיתר במצב קל.
נסיבות השריפה נחקרות.
טפסר משנה ראובן יצחק שהגיע לזירה תיאר: "סמוך לשעה 6:00 בבוקר, הוזנקנו לרחוב חזון איש בבית שמש בעקבות דיווח על להבות שפרצו מדירה בקומה התחתונה בבניין מגורים. לוחמי האש חדרו לתוך האש והעשן בדירה שבערה בעוצמה, וחילצו עשרה לכודים מתוך הדירה, בהם מספר ילדים שחלקם היו ילדים בעלי צרכים מיוחדים. לוחמי האש חילצו את הנפגעים דרך חלון שנפרץ במקום, ובאמצעות מנוף גבהים".
אסי טרוזמן חובש באיחוד הצלה סיפר: "יחד עם חובשים נוספים וצוות ניידת טיפול נמרץ הענקנו טיפול רפואי ראשוני לנפגעים שחולצו מהמבנה ע"י צוותי כיבוי. שניים מהנפגעים (ילד כבן 6 וילד כבן 7 וחצי) פונו בניידות טיפול נמרץ להמשך קבלת טיפול רפואי בבית החולים כשמצבם מוגדר קשה. כמו כן הענקנו טיפול רפואי ראשוני בזירת האירוע לכעשרים נפגעים באורח קל וקל עד בינוני שסבלו מבעיות נשימה עקב שאיפת עשן".
דוד לף, ראש סניף איחוד הצלה בבית שמש דיווח מהזירה: "צוותי כיבוי פעלו בזירה לחילוץ הלכודים שסבלו מבעיות נשימה עקב שאיפת עשן. יחד עם חובשים נוספים שגרים בבניינים הסמוכים הענקנו סיוע רפואי ראשוני לנפגעים מתוכם שני ילדים שמצבם מוגדר קשה, ההורים, בני משפחה נוספים והשכנים מצבם מוגדר קל עד בינוני. הנפגעים פונו לאחר מכן לבתי החולים אסף הרופא בצריפין והדסה עין כרם בירושלים".
והכל ׳לשם שמיים׳….
האם נוכל לומר שידינו לא שפכו את הדם?
שתהיו אוהבים זה את זה……..
ה' ירחם! מי המשפחה?
די לא רוצים אש, לא רוצים מחלוקת! אחדות אחים, אחדות!
מה השמות שלהם לתפילה ??
לקראת הדיון באו"ם: צה"ל חשף תיעוד נוסף "חיזבאללה ניסה לחסום את התוואי"
דיווח: ארדן הציע לאלוף במיל' להתמנות למפכ"ל; "לא הוצע לאיש"